Herkænskuleikurinn Starborne – alþjóðleg markaðssetning og uppbygging markaðsinnviða - verkefnislok Fréttatilkynning verkefnisstjóra Uppbygging innviða markaðsstarfs og markaðssetningar á Starborne-leiknum með hjálp Tækniþróunarsjóðs hefur leitt til þess að hann er orðinn nokkuð þekktur og fjölmargir spilarar bíða spenntir eftir því að hann verði gefinn út . Solidd Clouds er íslenskt hugbúnaðarfyrirtæki sem er að framleiða tölvuleikinn Starborne ( áður PROSPER ) fyrir alþjóðlegan markað . Leikmenn geta myndað bandalög sem berjast um yfirráð og endar leikurinn á því að eitt bandalag stendur uppi sem sigurvegari . Leikurinn er ókeypis en hægt er að kaupa spilapeninga , sem nýta má m.a. til að flýta framleiðslu . Markaðurinn fyrir þessa gerð leikja fer hratt vaxandi , en velta síðasta árs var um milljarður dala . Starborne byggir á þaulreyndum og vel heppnuðum leikreglum en kemur þó með ýmsar nýjungar eins og t.d. nýtt bardagakerfi og einstakt viðmót sem veitir spilurum mun betri sýn yfir stöðuna á korti . Leikurinn er smíðaður í Unity sem mun auðvelda framleiðendum að gefa hann einnig út fyrir IOS og Android . Framleiðsla leiksins hófst um haustið 2013 . Viðskiptaáætlun félagsins varð í þriðja sæti í Gullegginu 2014 . Framleiðsla leiksins hefur síðan þá verið styrkt af Tækniþróunarsjóði , sem hefur haft mikil áhrif á framgang leiksins og stutt við aðra fjármögnunaröflun félagsins . Leikurinn verður gefinn út á næsta ári og því markaðsstarf í fullum gangi . Markaðssetning tölvuleikja í dag fer að mestu leyti fram í gegnum greinar á vefmiðlum og á þetta sérstaklega við um þá tegund leikja sem Starborne tilheyrir . Markaðsrannsóknir benda til þess að stærstur hluti spilara , tekur þátt í slíkum leikjum eftir að hafa lesið um þá á netinu eða heyrt af þeim frá vinum og kunningjum . Þar sem framboð tölvuleikja er í dag meira en nokkru sinni áður , er þeim mun mikilvægara að ná skilaboðunum til áhugasamra spilara . Haustið 2015 hlaut Solid Clouds markaðsstyrk Tækniþróunarsjóðs til að styðja við markaðsstarf félagins . Heiti verkefnisins var „ PROSPER – markaðssetning “ en heiti leiksins var á samningstímabilinu breytt í Starborne . Styrkveiting Tækniþróunarsjóðs hefur gert það að verkum að hægt var byggja upp vefsetur fyrir Starborne auk þess að framleiða auglýsinga - og kynningarmyndbönd . Styrkurinn var einnig nýttur til að koma leiknum á framfæri á tölvuleikjaráðstefnum , fá umfjallanir um leikinn í helstu vefmiðlum og byggja upp samfélag spilara í kringum alfa prófanir . Markaðsstarf félagsins byggist að miklu leyti á vefsetri leiksins , en á samningstímabilinu var alhliða vefsetur smíðað , þar sem áhugamenn um leikinn geta séð auglýsingamyndbönd um leikinn , viðtöl við framleiðendur leiksins og að lesið sögur um heiminn . Auk þess er búið að koma upp spjallborðum þar sem spilarar geta spurt spurninga og haft samskipti við hvern annan og starfsmenn Solid Clouds . Solid Clouds sótti á samningstímabilinu sex ráðstefnur víðsvegar um heiminn og nú síðast í nóvember var félaginu boðið ásamt einu öðru íslensku sprotafyrirtæki að verða fulltrúi Íslands í sérstakri Nordic Showcase kynningu , á Slush tækniráðstefnunni í Finnlandi . Á þessum ráðstefnum hefur leikurinn verið kynntur fyrir áhugasömum spilurum og fjölmiðlafólki . Afrakstur þess eru 21 grein um leikinn og má í því sambandi sérstaklega nefna burðargrein frá því í nóvember í Gamesindustry.bizsem er eitt af leiðandi leikjatímaritum heims . Umfjallanir um leikinn hafa skilað yfir 8.000 umsóknum um þátttöku í alfa-prófunum , en núverið lauk fjórðu prófun sem hófst í október 2016 . Í þeirri prófun var um 600 spilurum hleypt inn og var leikið í rúmlega tvo mánuði . Nú þegar er að myndast öflugt samfélag spilara sem hafa prufað leikinn og / eða eru mjög áhugasamir um hann , en þess má geta að þegar félagið hélt hóf fyrir spilara í síðustu alfa-prófun , töldu nokkrir erlendir spilarar ástæðu til þess að leggja á sig ferðalag til landsins vegna þessarar kvöldstundar . Uppbygging innviða markaðsstarfs og markaðssetningar á leiknum með hjálp Tækniþróunarsjóðs hefur leitt til þess að Starborne-leikurinn er orðinn nokkuð þekktur og fjölmargir spilarar bíða spenntir eftir því að hann verði gefinn út . Þar sem flestir spilarar slíkra leikja , hefja spilun eftir að hafa heyrt um hann frá öðrum spilurum , þá er þetta lykilforsenda fyrir velgegni félagsins . Skrá yfir umfjallanir um Solid Clouds og Starbome : Von er á greinum um Solid Clouds og Starbome í Gamesauce.biz Nýjast efst .